CELEX: 32015R1558
Language: bg
Date: 2015-07-22 00:00:00
Title: Делегиран регламент (ЕС) 2015/1558 на Комисията от 22 юли 2015 година за допълване на Регламент (ЕС) 2015/1017 на Европейския парламент и на Съвета с установяването на набор от показатели за прилагането на гаранция на ЕС

19.9.2015   
            
            
               BG
            
            
               Официален вестник на Европейския съюз
            
            
               L 244/20
            
         ДЕЛЕГИРАН РЕГЛАМЕНТ (ЕС) 2015/1558 НА КОМИСИЯТА
   от 22 юли 2015 година
   за допълване на Регламент (ЕС) 2015/1017 на Европейския парламент и на Съвета с установяването на набор от показатели за прилагането на гаранция на ЕС
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/1017 на Европейския парламент и на Съвета от 25 юни 2015 г. за Европейския фонд за стратегически инвестиции, Европейския консултантски център по инвестиционни въпроси и Европейския портал за инвестиционни проекти и за изменение на регламенти (ЕС) № 1291/2013 и (ЕС) № 1316/2013 — Европейски фонд за стратегически инвестиции (1), и по-специално член 7, параграф 14 от него,
   като има предвид, че:
   
               (1)
            
            
               Проектите на Европейската инвестиционна банка (наричана по-нататък „ЕИБ“), подпомагани с гаранция на ЕС по линия на Европейския фонд за стратегически инвестиции (ЕФСИ), следва да бъдат оценявани в съответствие с процедурите за оценка и надлежна проверка на ЕИБ, включително рамката на ЕИБ за оценка на добавената стойност въз основа на три стълба (3PVA).
            
         
               (2)
            
            
               Оценката на такива проекти следва да се извършва, като се използва основан на системата 3PVA на ЕИБ набор от показатели. Този метод следва да даде възможност за ефикасно функциониране на ЕФСИ, като същевременно гарантира високи стандарти за оценка на качеството.
            
         
               (3)
            
            
               Наборът от показатели следва да се използва, за да се насочи гаранцията на ЕС към проекти с по-голяма добавена стойност.
            
         
               (4)
            
            
               Ако управителните органи на ЕИБ решат да преразгледат системата 3PVA на банката, Комисията и ЕИБ следва без забавяне да анализират мотивите за това и да изменят, ако е необходимо, набора от показатели съобразно преразгледаната система 3PVA,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към настоящия регламент се съдържа набор от показатели, посочени в член 7 от Регламент (ЕС) 2015/1017, който трябва да се използва от инвестиционния комитет към ЕФСИ, за да се гарантира независима и прозрачна оценка на потенциалното и реалното използване на гаранцията на ЕС.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 169, 1.7.2015 г., стр. 1.
   
      ПРИЛОЖЕНИЕ
      
         Набор от показатели
      
      1.   Общи принципи
      
      Наборът от показатели („наборът“) се използва от инвестиционния комитет, създаден с член 7, параграфи 7—12 от Регламент (ЕС) 2015/1017, за да се оценява добавената стойност на дадена операция, която би могла да бъде подкрепена от ЕИБ с гаранция на ЕС (1). Това е инструментът, с който инвестиционният комитет определя приоритетите при използването на гаранцията на ЕС за операции с висок рейтинг и добавена стойност. ЕИБ предварително определя рейтинга и показателите и осъществява мониторинг на резултатите след приключването на проекта. Инвестиционният комитет получава присъдените рейтинги по съответните стълбове и стойността на всеки показател.
      Наборът се състои от четири стълба:
      
                  —
               
               
                  Стълб 1 — Принос за осъществяването на целите на ЕФСИ
               
            
                  —
               
               
                  Стълб 2 — Качество и икономическа жизнеспособност на проекта
               
            
                  —
               
               
                  Стълб 3 — Техническо и финансово участие
               
            
                  —
               
               
                  Стълб 4 — Допълнителни показатели
               
            Поради различния обхват на стълбовете всеки от тях се оценява поотделно, без обединяване на точките. При определянето на приоритетните проекти инвестиционният комитет оценява стълбовете, като придава еднаква тежест, независимо от това дали по отделния стълб се представя рейтинг под формата на числена стойност или комбинация от качествени и количествени показатели. В съответствие с член 7, параграф 14 от Регламента за ЕФСИ този набор от показатели трябва да се използва от инвестиционния комитет, за да се гарантира независима и прозрачна оценка на потенциалното и реалното използване на гаранцията на ЕС. Това не засяга, а допълва анализа на потенциални проекти от инвестиционния комитет съгласно член 7, параграф 7 от Регламента за ЕФСИ.
      2.   Набор от показатели
      
      Всяка операция по ЕФСИ се оценява по всеки от 4-те стълба. Рейтингът се изчислява въз основа на получените точки по определен брой показатели в рамките на всеки стълб, като се използва следната скала:
      
                  Точки
               
               
                  Рейтинг по стълб 2
               
               
                  Рейтинг по стълбове 1 и 3
               
            
                  0—49
               
               
                  Незначителен
               
               
                  Нисък
               
            
                  50—99
               
               
                  Задоволителен
               
               
                  Среден
               
            
                  100—149
               
               
                  Добър
               
               
                  Значителен
               
            
                  ≥ 150
               
               
                  Отличен
               
               
                  Висок
               
            Стълб 4 включва допълнителни показатели от количествено и качествено естество и не се консолидира в отделна оценка.
      
         Стълб 1: Принос за осъществяването на целите на ЕФСИ
      
      Стълб 1 оценява съгласуваността и приноса на операцията за осъществяването на общите цели на ЕФСИ, посочени в член 9, параграф 2 от Регламент (ЕС) 2015/1017. Методиката за общото оценяване по стълб 1 се основава на приноса на операцията, който се определя като „нисък“, „среден“, „значителен“ или „висок“.
      Оценката се основава на следните области:
      —   „Принос към целите на ЕФСИ“: Всички проекти трябва да допринасят за постигане на поне една от общите цели на ЕФСИ. Проектите с нисък приоритет спрямо целите на ЕФСИ, като например „второстепенните“ пътища в рамките на TEN, получават ниска оценка.
      —   „Основни цели“: В член 9, параграф 2 от Регламент (ЕС) 2015/1017 за всяка една от общите стратегически цели са определени редица първостепенни области. Проектите в тези първостепенни области автоматично се придвижват с една стъпка нагоре в скалата за оценяване. При оценяването се взимат предвид и специфичните характеристики на даден проект, които му отреждат особено голям принос — например демонстрационните проекти или проектите със значителен принос за целите на стратегия „Европа 2020“. Допълнителни точки се присъждат на проектите, които обхващат повече от една цел, включително хоризонтални цели, като свързаните с изменението на климата и сближаването.
      Използва се един показател с четири степени на оценяване. За да се изчисли общият рейтинг, за всяка степен се присъждат до 50 точки. Когато точките се сумират (без корекционен коефициент), проектът се категоризира с рейтинг „нисък“ (по-малко от 50 точки), „среден“ (от 50 до 99 точки), „значителен“ (от 100 до 149 точки) или „висок“ (150 точки и нагоре).
      
         Стълб 2: Качество и икономическа жизнеспособност на проекта
      
      Стълб 2 се състои от определен брой показатели за оценка на качеството и икономическата жизнеспособност на операцията. Различно се подхожда при инвестициите в индивидуални проекти и при проектите, финансирани чрез заеми чрез посредник с няколко бенефициенти.
      За оценяването на индивидуалните проекти се предвиждат следните области и произтичащите от тях показатели:
      —   „Растеж“ (показател 1 — между 0 и 100 точки): Приносът на даден проект за устойчивия растеж е неговото социално-икономическо въздействие, измерено чрез разходите и ползите. Когато е възможно, икономическата норма на възвръщаемост (ИНВ) се определя количествено, като се използват най-добрите практики в областта на икономическия анализ. Вземат се предвид социално-икономическите разходи и ползи от проекта, включително неговото въздействие върху други области (например положителното въздействие върху научните изследвания, развойната дейност и иновациите; дългосрочната полза за климата или въздействието върху пазара на труда; отрицателното въздействие върху околната среда). Въпреки това съществуват и проекти, чиято ИНВ е трудно да се оцени. Например развитието на редица сектори се обуславя от спазването на стандартите на ЕС и основната цел е да се гарантира, че се избира решението с най-ниски разходи, а не да се оцени цялостната икономическа възвръщаемост (пример за това е секторът за пречистване на водите и преработване на отпадъците). За тези сектори оценката на качеството се основава на установените в тях стандарти. За операциите, при които се групират рамкови заеми, оценката се основава предимно на инвестиционната стратегия и критериите, използвани от организатора на проекта.
      Като цяло минималният процент на възвръщаемост, който се изисква за финансиране от ЕИБ, е 5 %. Стандартен проект с ИНВ от 5—7 % се счита за „задоволителен“, с ИНВ от 7—10 % — за „добър“, докато проект с ИНВ над 10 % се счита за „отличен“. Въпреки това подреждането на резултатите се дължи и на някои секторни фактора. Тези сектори, които понастоящем се считат за по-малко устойчиви от гледна точка на околната среда (като например някои видове транспорт), се финансират единствено ако са в категория „добър“ от икономическа гледна точка, което означава минимална ИНВ от 7 %. И обратното, определени проекти с дългосрочна полза за климата се разглеждат като допустими за финансиране, ако тяхната ИНВ е в диапазона 3,5—5 %, като се въвежда категорията „незначителен“. Поради профила риск/възвръщаемост на проектите в частния сектор те се оценяват като „незначителен“ за процент на възвръщаемост от 5—7 %, „задоволителен“ за 7—10 %, „добър“ за 10—15 % и „отличен“ за ИНВ над 15 %. ИНВ се изчислява, като изцяло се вземат предвид положителният и отрицателният вторичен ефект, включително върху околната среда и изменението на климата. Минималният процент на възвръщаемост може да се коригира от управителния съвет, ако съществуват доказателства, че той не е икономически целесъобразен, както и с оглед на дългосрочната икономическа ситуация.
      —   „Капацитет на организатора“ (показател 2 — между 0 и 30 точки): Този капацитет се оценява чрез качествена преценка на способността на организатора да изпълни проекта своевременно и ефикасно, като се вземат предвид също така съответният институционален контекст и техническата помощ, която може да бъде предоставена. Това е особено важно за рамковите заеми, при които се оценяват критериите за определяне на приоритети, изпълнението на проекта и капацитета/способността за осъществяване на контрол, както и системите за мониторинг и контрол, а също така и степента на съблюдаване на изискванията, свързани с околната среда, конкуренцията и обществените поръчки.
      —   „Устойчивост“ (показател 3 — между 0 и 30 точки): Стандартите на ЕИБ изискват проектите да са не само икономически жизнеспособни и по този начин да допринасят за растежа, но също така и да са екологосъобразни и устойчиви от социална гледна точка. Изключително важно е да се поддържат високи стандарти на опазване на околната среда и социални стандарти. Те се оценяват чрез подробните насоки, определени в Наръчника за екологични и социални практики (2).
      —   „Заетост“ (показател 4 — между 0 и 40 точки): Показателят за заетостта обхваща заетостта по време на строителните работи и есплоатацията. Заетостта, необходима по време на строителните работи, се изчислява, като се използват специфичните за сектора коефициенти. Заетостта по време на експлоатацията се оценява по преценка на анализаторите на проекта въз основа на сравнение с практиките в сектора. Следната таблица обобщава оценката, разделена между заетостта по време на строителните работи и заетостта по време на експлоатацията. Проекти с висока заетост по време на строителните работи са например в областта на инфраструктурата (по-специално разпръснати ремонтни дейности), енергийната ефективност и горското стопанство. По-високата заетост по време на експлоатацията се наблюдава при някои промишлени проекти.
      Общата оценка на стълб 2 за индивидуалните проекти се изчислява чрез сумиране на точките на четирите подкатегории, посочени по-горе, за да се получи една обща оценка на проекта, варираща от „незначителен“ (по-малко от 50 точки), „задоволителен“ (от 50 до 99 точки), „добър“ (100—149 точки) до „отличен“ (150 точки и нагоре).
      Що се отнася до заемите чрез посредник с няколко бенефициенти, по стълб 2 следва да се представи оценка на капацитета и ефективността на финансовите и другите субекти (включително насърчителни институции) да действат като посредници. Оценката се основава на следните 3 независими показателя:
      
                  —
               
               
                  капацитет и икономическа жизнеспособност на посредника и качество на работната среда,
               
            
                  —
               
               
                  увеличаване на достъпа до финансиране и подобряване на условията на финансиране, включително за крайните бенефициенти,
               
            
                  —
               
               
                  заетост при крайните бенефициенти.
               
            Точките, предвидени за показателите във всяка категория, се сумират без корекционен коефициент, за да се получи една обща оценка на проекта, варираща от „незначителен“ (по-малко от 50 точки), „задоволителен“ (от 50 до 99 точки), „добър“ (100—149 точки) до „отличен“ (150 точки и нагоре).
      
         Стълб 3: Техническо и финансово участие в проекта
      
      Стълб 3 акцентира върху стойността, създадена от участието на ЕИБ и ЕФСИ под формата на финансова и нефинансова подкрепа на проекта. Това специфично участие също се оценява по три показателя, всеки от които измерва допълнителните аспекти на добавената стойност:
      
                  —
               
               
                  „финансово участие“, т.е. подобряването на условията на партньора за финансиране в сравнение с алтернативните източници на финансиране (намаляване на лихвените проценти на заеми и/или по-дълъг матуритет),
               
            
                  —
               
               
                  „финансово подпомагане“, т.е. увеличаване на ефективността на другите видове подкрепа от заинтересованите страни; привличане на ресурси от трети страни, и по-специално от частния сектор; изпращане на сигнали до другите кредитори,
               
            
                  —
               
               
                  „участие на ЕИБ и консултации“, т.е. предоставяне на нефинансови услуги под формата на експертен принос/трансфер на знания, за да се улесни изпълнението на проекта и да се подобри институционалният капацитет, както и предоставяне на консултации в областта на финансовото преструктуриране. Това би могло да се направи в рамките на Европейския консултантски център по инвестиционни въпроси и други действащи консултативни механизми, като JASPERS, ELENA или услугата „Innovfin“ към програмата „Хоризонт 2020“, или чрез други подходящи средства, като например подкрепа при изпълнението на проекта.
               
            Всеки показател се оценява независимо, като се използва съществуващата последователна и добре документирана методика на ЕИБ, включително нейните периодични изменения. Както при стълб 1, оценката варира от „нисък“ до „висок“. Точките по всеки показател се сумират без корекционен коефициент, за да се получи една обща оценка на проекта по този стълб, варираща от „нисък“ (по-малко от 50 точки), „среден“ (от 50 до 99 точки), „значителен“ (100—149 точки) до „висок“ (150 точки и нагоре).
      
         Стълб 4: Допълнителни показатели
      
      Наборът се допълва от следните показатели, които се отчитат за всяка операция, така че да се обхванат основните хоризонтални аспекти на операциите на ЕИБ в рамките на ЕФСИ:
      
                  —
               
               
                  допълняемост — посочва се дали операцията е специална дейност, или обичайна операция. За обичайните операции се предоставя допълнително разяснение, което обосновава допълняемостта, както е определена в член 5 от Регламент (ЕС) 2015/1017,
               
            
                  —
               
               
                  набор от показатели, свързани с макроикономическата среда на проекта, които, inter alia, дават възможност на членовете на инвестиционния комитет да оценят потенциалното въздействие върху икономическото сближаване в Съюза и потенциала за дългосрочен растеж: i) показатели, свързани с конкретната инвестиция; ii) разлика между фактическия и потенциалния БВП, изчислена по метода на производствената функция; iii) потенциален растеж на БВП; iv) показатели, свързани с безработицата: равнище на безработицата, ежегодна промяна в равнището на безработицата и сравнение със средната стойност за ЕС; v) съставен показател на цената на кредита за нефинансовите дружества, а когато такива данни не са налични, — банковите лихвени проценти за нефинансовите дружества. С оглед на тези показатели инвестиционният комитет следва да обръща особено внимание на проектите, които спомагат за икономическото сближаване в Съюза,
               
            
                  —
               
               
                  прогнозиран мултиплициращ ефект от участието на ЕФСИ,
               
            
                  —
               
               
                  размер на мобилизираното частното финансиране,
               
            
                  —
               
               
                  сътрудничество с националните насърчителни банки и подпомагане на инвестиционните платформи,
               
            
                  —
               
               
                  съфинансиране с европейските структурни и инвестиционни фондове,
               
            
                  —
               
               
                  съфинансиране с други инструменти на ЕС (например програма „Хоризонт 2020“, Механизъм за свързване на Европа и др.),
               
            
                  —
               
               
                  реализирани икономии на енергия (за съответните операции),
               
            
                  —
               
               
                  показател, свързан с действията по климата (за съответните операции).
               
            
         (1)  Наборът от показатели не обхваща операциите по член 10, параграф 2, буква б) от Регламент (ЕС) 2015/1017.
      
         (2)  http://www.eib.org/attachments/strategies/environmental_and_social_practices_handbook_en.pdf